**Vejledning til VEBs beregner**

Besparelsesberegneren er udviklet af Videncenter for Energibesparelser i bygninger.

Besparelsesberegneren indeholder en række bygningsmodeller for typiske byggeperioder, der anvendes som udgangspunkt for den specifikke beregning.

Det er med Besparelsesberegneren muligt at udregne energibesparelsen ved efterisolering af klimaskærmen, udskiftning af opvarmningskilde eller installering af solvarme- eller varmepumpeanlæg.

Besparelsesberegneren anvender samme beregningskerne som programmet Be10 (energimærkning), men kan ikke anvendes som dokumentation i forbindelse med byggesager.

**Beregningsforudsætninger**

* Den teoretiske beregning af energiforbruget til varme og varmt brugsvand er baseret på beregningskernen til programmet Be10.
* Der antages en rumtemperatur på 20 °C i hele fyringssæsonen.
* Programmet medtager effekten af brændeovne, pejse eller pillefyr såfremt der er indtastet et forbrug af biomasse. Besparelse henregnes dog udelukkende til den primære varmekilde.
* Til beregning af solindfald gennem vinduer, ses der bort fra skygger. Dog antages en standard horisontafskæring og skygge fra vindueshullet på hhv. 10° og 10 %.
* Forbedringsniveauerne (Minimum og Lavenergi) for klimaskærm, vinduer og installationer er baseret på Energiløsningerne udarbejdet af Videncenter for Energibesparelse i bygninger.

Beregningsprogrammet findes på følgende adresse:

<http://www.sparenergi.be10.sbi.dk/>

**Hvad skal du bruge til registreringen af din bolig:**

* Tegninger – spørg evt. hos Sønderborg Kommune
* BBR-ejermeddelelse – kan hentes på [www.ois.dk](http://www.ois.dk) eller på [www.boligejer.dk](http://www.boligejer.dk)
* Forbrugsoplysninger – det seneste årsforbrug
* Stamdata fra SE – kan ses på elregningen fra SE
* Tommestok
* Lommelygte
* Kamera – tag evt. foto af dine registreringer